Mpuma-tiener se liggaam in Mosambiek gevindMuller Steyn (Foto: Facebook) Muller Steyn (17), wat tydens ŉ vakansie saam met sy gesin in die see in Mosambiek verdwyn het, se liggaam is Woensdag gevind. “Dit is met groot hartseer dat ek kan aankondig dat Muller se liggaam gekry is. Ons innige simpatie met sy ouers en familie en vriende,” lui ŉ plasing op ŉ toegewyde Facebook-blad. “Mag God vrede in ons almal se harte bring.” Maroela Media het vroeër berig Muller en sy 16-jarige nefie het Sondag by die see in Quinjata, Inhambane gaan swem toe die twee tieners in ŉ systroom beland het. Die nefie kon met die golwe weer terugswem strand toe, maar Muller het in die water verdwyn. Muller was saam met sy pa Arno, ma Nanette en sussie Kayla in Mosambiek. Cindy Fouche, ŉ vriendin van die familie, het op Facebook gesê ŉ helikopter, bote, jetski’s, hommeltuie en sweeftuie is ingespan om met die soektog te help. Muller sou vanjaar ŉ matrikulant wees aan die Hoër Tegniese Skool Middelburg.